1. ԸՆԴՀԱՆՈՒՐ ԴՐՈՒՅԹՆԵՐ
	1. «ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ» Կուսակցությունը (այսուհետ՝ Կուսակցություն) Հայաստանի Հանրապետության քաղաքացիների կամավոր միավորում է, որի նպատակը հանրաքվեներին, պետական և տեղական ինքնակառավարման մարմինների ընտրություններին մասնակցելու և հասարակության ու պետության քաղաքական կյանքին մասնակցության այլ ձևերով ժողովրդի քաղաքական կամքի ձևավորմանն ու արտահայտմանը նպաստելն է:

 Կուսակցությունը պետական գրանցման պահից ձեռք է բերում ոչ առևտրային իրավաբանական անձի կարգավիճակ:

* 1. Կուսակցության կազմավորման և գործունեության հետ կապված հարաբերությունները կարգավորվում են ՀՀ Սահմանադրությամբ, ՀՀ միջազգային պայմանագրերով, «Կուսակցությունների մասին» ՀՀ օրենքով, ինչպես նաև «Կուսակցությունների մասին» ՀՀ օրենքին համապատասխան ընդունված ենթաօրենսդրական նորմատիվ իրավական այլ ակտերով, սույն կանոնադրությամբ և Կուսակցության ծրագրով:
	2. Կուսակցության գործունեությունը հիմնվում է անդամության կամավորության, անդամների իրավահավասարության, սեռից, ռասայից, մաշկի գույնից, գույքային վիճակից, ծնունդից, հաշմանդամությունից, տարիքից կամ անձնական կամ սոցիալական բնույթի այլ հանգամանքներից կախված խտրականության արգելման, ժողովրդավարության, կուսակցության անկախության, ինքնակառավարման, կոլեգիալության, գործունեության թափանցիկության, հրապարակայնության և հաշվետվողականության սկզբունքների վրա:
	3. Կուսակցությունն ինքնուրույն է որոշում իր ներքին կառուցվածքը, նպատակները, գործունեության ձևերն ու մեթոդները, Կուսակցության մարմինների ձևավորման կարգը:
	4. Կուսակցությունը գործում է Հայաստանի Հանրապետության ողջ տարածքում, կարող է ունենալ տարած­քա­յին և կառուցվածքային ստորաբաժանումներ:
	5. Կուսակցության անվանումն է՝

հայերեն «ՄԻԱՑՅԱԼ ՔՐԻՍՏՈՆՅԱ ՀԱՅԱՍՏԱՆ» Կուսակցություն

ռուսերեն` Партия "ЕДИНАЯ ХРИСТИАНСКАЯ АРМЕНИЯ"

անգլերեն՝ "UNITED CHRISTIAN ARMENIA" Party

 Կուսակցության անվանման հապավումը. հայերեն՝ ՄՔՀ Կուսակցություն, ռուսերեն՝ ЕХА Партия, անգլերեն՝ UCHA Party

* 1. Կուսակցությունն ունի խորհրդանշան, ձևաթուղթ, կնիք, բանկային հաշիվներ՝ միայն Հայաստանի հանրապետությունում, այդ թվում՝ արտարժույթով:
	2. Կուսակցության իրավաբանական հասցեն է՝ Հայաստանի Հանրապետություն, քաղաք Երևան, Գուրգեն Մահարու փող. 1:

2.ԿՈՒՍԱԿՑՈՒԹՅԱՆ ՆՊԱՏԱԿՆԵՐՆ ՈՒ ԽՆԴԻՐՆԵՐԸ

* 1. Կուսակցության նպատակն է գործող օրենսդրությամբ սահմանված կարգով՝
* աջակցել ժողովրդավարական գաղափարների զարգացմանը և դրանց համախմբմամբ ժողովրդավարական ինստիտուտների կայացմանը,
* նպաստել իրավական համակարգում մարդու և քաղաքացու իրավունքների, ազատությունների և օրինական շահերի պահպանությանը, հետամուտ լինել դրանց մասսայական խախտման և/կամ վիճարկման կանխարգելմանը,
* զարգացնել ազգային գաղափարական համակարգը, ստեղծել դրա անհրաժեշտ գաղափարական ենթակառուցվածքները՝ մասնակցելով պետական և տեղական ինքնակառավարման մարմինների ընտրություններին,
* նախաձեռնել և մասնակցել հասարակության ու պետության քաղաքական կյանքին, ժողովրդի քաղաքական կամքի արդիականացմանն ու արտահայտմանը՝ մասնակցել հան­րա­յին իշխանության մարմինների ձևավորմանը,
* իրագործել ազգային շահերից բխող ծրագրեր։
	1. Կուսակցության գործունեության խնդիրներն են համարվում`
	+ հավասարակշռված պայքարի հաստատում քաղաքական համակարգում և մյուս կուսակցությունների հետ հարաբերություններում՝ զարգացնելով փոխզսպման ու հավասարակշռման կա­ռու­ցակարգերն ու արդյունավետ գործիքակազմերը,
	+ ձևավորել և զարգացնել արդի քաղաքական մշակույթ,
	+ ապահովել Հայաստանի Հանրապետությունում քաղաքական համակարգում գաղափարական զարգացումները և քաղաքական առողջացման միտումով սերնդափոխության իրականացումը,
	+ ելնելով «***Ազգային շահը միշտ գերակա է***» կարգախոսից՝ հասարակական կյանքի բոլոր ոլորտներում ամրագրել երիտասարդության քաղաքացիական ներուժի պոտենցիալը, դրա իրական կրողների վերաբերյալ պատկերացումը,
	+ աջակցել երիտասարդության համար գործունեության գաղափարական հենքի ստեղծմանը, ինչպես նաև համապատասխան կազմակերպությունների հիմնման և անդամակցության միջոցով երիտասարդ սերնդի հասարակական ակտիվին օժտել իրական գործառնական լծակներով,
	+ փնտրել և երիտասարդությանը համապատասխան գործունեության համար ապահովել անհրաժեշտ հասարակական-քաղաքական ռեսուրսներով՝ ընձեռելով հնարավորություն տեսական, գործնական և գիտական բնույթի գիտելիքները և գաղափարները կյանքի կոչել քաղաքականության, պետական կառավարման և տեղական ինքնակառավարման ոլորտներում, դրանք կիրառել գործնականում,
	+ ձևավորել ազգային շահը պատկերացնող ընտրողի ինստիտուտ, որը կփոխարինի ուղղակի քվեարկողին,
	+ նպաստել Հայաստանի Հանրապետության առաջատար քաղաքակրթություն կրող մոդելի պետություն դառնալուն և եվրոպական ինտեգրացիայի շարունակմանը՝ ընդհուպ մինչև հայ ազգային շահն ընդունող միջազգային կառույցներում լիիրավ անդամակցության,
	+ Հայաստանում ձևավորել սոցիալ-տնտեսական, պետաիրավական և քաղաքական այնպիսի կառուցակարգեր, որոնք Հայաստանը աշխարհասփյուռ բոլոր հայերի համար կդարձնեն կենսական շահերի կենտրոն,
	+ առաջնորդվելով  «քաղաքականությունը որպես միջոց և հնարավորություն՝ մարդկային կյանքը երջանիկ դարձնելու» սկզբունքով ժողովրդավարական գաղափարներով՝ նպաստել հայ քաղաքական միտքը  համաշխարհային մտքի դաշտ դուրս բերելուն ու քաղաքակիրթ աշխարհի ինքնաբավ ներկայացուցիչ դառնալուն,
	+ նպաստել քաղաքական համակարգում համակարգային և ենթակառուցվածքային ինստիտուտների կայացմանը՝ քաղաքականության մեջ կենտրոնական դերակատարում վերապահելով սոցիալապես կայացած անհատին,
	+ նպաստել քաղաքական սոցիալականացմանը և քաղաքական մշակույթի ձևավորմանը, որի միջոցով հնարավոր կլինի հասարակության շրջանում տարածել քաղաքական գիտելիքներ և տեղեկատվություն՝ նրանց դարձնելով մարդու իրավունքների համար պայքարող քաղաքացիներ,
	+ պահպանել և տարածել հայ ազգային շահերը, պաշտպանել և ամրագրել հայկականն ու ազգայինը,
	+ ապահովել ազգային անվտանգության բոլոր բաղադրիչները և ամրապնդել Հայաստանի Հանրապետության պետական ինքնիշխանությունը, տարածքային ամբողջականությունը։